CELEX: 62013TN0671
Language: sk
Date: 2013-12-17 00:00:00
Title: Vec T-671/13: Žaloba podaná 17. decembra 2013 — PAN Europe a Confédération paysanne/Komisia

22.2.2014   
            
            
               SK
            
            
               Úradný vestník Európskej únie
            
            
               C 52/40
            
         Žaloba podaná 17. decembra 2013 — PAN Europe a Confédération paysanne/Komisia
   (Vec T-671/13)
   2014/C 52/77
   Jazyk konania: angličtina
   
      Účastníci konania
   
   
      Žalobcovia: Pesticide Action Network Europe (PAN Europe) (Brusel, Belgicko) a Syndicat agricole Confédération paysanne (Bagnolet, Francúzsko) (v zastúpení: B. Kloostra, advokát)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Komisie z 9. októbra 2013, v ktorom Komisia vyhlásila za neprípustnú:
               
                           —
                        
                        
                           žiadosť o vnútorné preskúmanie vykonávacieho nariadenia (EÚ) č. 485/2013 z 24. mája 2013, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinných látok klotianidín, tiametoxám a imidakloprid, a ktorým sa zakazuje používanie a predaj semien ošetrených prípravkami na ochranu rastlín s obsahom týchto účinných látok (Ú. v. EÚ L 139, s. 12),
                        
                     
                           —
                        
                        
                           žiadosť o vnútorné preskúmanie toho, že Komisia nestanovila úplný zákaz klotianidínu, tiametoxámu a imidaklopridu,
                        
                     
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú dva žalobné dôvody.
   
               1.
            
            
               Prvý žalobný dôvod je založený na tom, že Komisia tým, že prijala sporné opatrenie, porušila článok 9 ods. 3 Dohovoru OSN o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia z 25. júna 1998 (Aarhuský dohovor). Ustanovenia uplatnené Komisiou, t. j. článok 10 v spojení s článkom 2 ods. 1 písm. g) a h) Aarhuského nariadenia (1), sú nezlučiteľné s článkom 9 ods. 3 Aarhuského dohovoru. Z dôvodu protiprávnosti týchto ustanovení Aarhuského nariadenia nemala Komisia uplatniť kritéria uvedené v spornom rozhodnutí a mala vyhlásiť žiadosti o vnútorné preskúmanie za prípustné.
            
         
               2.
            
            
               Druhý žalobný dôvod je založený na tom, že Komisia tým, že prijala sporné opatrenie, porušila svoju povinnosť konať v čo najväčšom možnom súlade s dohovorom. Komisia mala vykladať článok 10 Aarhuského nariadenia, a najmä pojmy „správny akt“ a „správna nečinnosť“ uvedené v tomto ustanovení, v súlade s článkom 9 ods. 3 Aarhuského dohovoru a nemala uplatniť protiprávne definície stanovené v článku 2 ods. 1 písm. g) a h) Aarhuského nariadenia. Komisia tak porušila článok 10 Aarhuského nariadenia a nesplnila si povinnosť konať v súlade s dohovorom.
            
         
      (1)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, s. 13).